Suchinthana/ta-wikipedia huggingface dataset:
ஆர்மான் கான்

ஆர்மான் கான் (Armaan Khan, பிறப்பு: ஏப்ரல் 4 1980),  பாக்கித்தான்  பெண்கள் தேசிய அணியின்  அங்கத்தினர்.    இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் 12  பெண்கள் ஒருநாள் பன்னாட்டுத் துடுப்பாட்டப் போட்டிகளிலும்,   5 பெண்கள் இருபது20  துடுப்பாட்டப்  போட்டிகளிலும்  கலந்து கொண்டுள்ளார். 2005/06-2000/10 பருவ ஆண்டுகளில், பாக்கித்தான்  பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.

மேற்கோள்கள்

பாக்கித்தான் பெண்கள் துடுப்பாட்ட அணி
1980 பிறப்புகள்
வாழும் நபர்கள்
துருஒங் டான் சாங்

துருஒங் டான் சாங் (ஆங்கிலம்:Trương Tấn Sang, பிறப்பு: 21 சனவரி 1949) வியட்நாமின் அரசுத்தலைவராக 2011 முதல் 2016 வரை இருந்தவர். இவர் ஆளும் கம்யுனிச கட்சியின் மூத்த உறுப்பினர். சனவரி 2011ல் நடைபெற்ற 11வது தேசிய காங்கிரஸ் கூடத்திற்கு பின், இவர் கட்சியின் தலைவராக தேர்ந்தெடுக்கப்பட்டார். ஜூலையில் நாடாளுமன்றத்தில் நடைபெற்ற ஓட்டெடுப்பில் இவர் நாட்டுத் தலைவராக தேர்ந்தெடுக்கப்பட்டார். இவர் 1966 முதல் கட்சியின் பொலிட்பீரோ உறுப்பினராக இருக்கிறார்.

வெளி இணைப்புகள் 
 துருஒங் டான் சாங் வாழ்க்கைக் குறிப்பு 
  துருஒங் டான் சாங் அதிகாரப்பூர்வ இணையத்தளம்

மேற்கோள்கள்

1949 பிறப்புகள்
வியட்நாம் அரசியல்வாதிகள்
வாழும் நபர்கள்
வியட்நாம் அரசுத்தலைவர்கள்
எமா குரிபயாசி

எமா குரிபயாசி (Ema Kuribayashi, பிறப்பு: அக்டோபர் 6 1983),  யப்பான்  பெண்கள் தேசிய அணியின்  அங்கத்தினர்.    இவர் எந்தவொரு தேர்வுத் துடுப்பாட்டப் போட்டியிலும்  கலந்து கொள்ளவில்லை. இருப்பினும் 5  பெண்கள் ஒருநாள் பன்னாட்டுத் துடுப்பாட்டப் போட்டிகளில்  கலந்து கொண்டுள்ளார். 2003  ல், யப்பான்  பெண்கள் தேசிய அணி உறுப்பினராக பெண்கள் ஒருநாள் பன்னாட்டுத் துடுப்பாட்டப் போட்டிகளில்  பங்குகொண்டார்.

மேற்கோள்கள்

யப்பான் பெண்கள் துடுப்பாட்ட அணி
1983 பிறப்புகள்
வாழும் நபர்கள்
தும்பா

தும்பா (Thumba) கேரளத்தின் தலைநகரான திருவனந்தபுரத்தின் ஒரு கடலோர புறநகர்ப்பகுதி. இப்பகுதி இந்திய அரசின் தும்பா ராக்கெட் ஏவுதளம் அமைக்கப்பட்டதில் இருந்து புகழ்பெற்றது. இது 1962-ஆம் ஆண்டு அமைக்கப்பட்டது. இது நிலநடுக்கோட்டுக்கு அருகிலிருப்பதால் ராக்கெட் ஏவுவதற்கு ஏற்றதாக இருக்குமென்பதால் தேர்வு செய்யப்பட்டது. அப்துல் கலாம் இவ்வமைப்பு தொடங்கப்பட்ட போது பணிபுரிந்த பொறியாளர்களுள் ஒருவர். 1963 நவம்பர் 21-இல் இதன் முதல் சவுண்டிங் ராக்கெட்டான நைக்-அப்பாச்சி ஏவப்பட்டது.

மேற்கோள்கள்

கேரள மாநிலத்திலுள்ள ஊர்களும் நகரங்களும்
பத்தனம்திட்டா

பத்தனம்திட்டை தென் இந்தியாவில்  கேரளா மாநிலத்தில் மத்திய திருவாங்கூர் பகுதியில் அமைந்துள்ள ஒரு பெரிய நகரம் மற்றும்  நகராட்சி. இந்நகரம் பத்தனம்திட்டா மாவட்டத்தின் நிர்வாகத் தலைமையிடம் ஆகும். பத்தனம்திட்டை  வேகமாக வளரும் நகரம் மற்றும் வணிக மையமாக உள்ளது.

புவியமைப்பு 
பத்தனம்திட்டை கடல் மட்டத்திலிருந்து 18 மீட்டர் (62 அடி) உயரத்தில் உள்ளது.

மேற்கோள்கள் 

பத்தனம்திட்டா மாவட்டத்தில் உள்ள ஊர்களும் நகரங்களும்
திருவல்லா

திருவல்லவாழ் (திருவல்லா)    (, ) தென் இந்தியாவில் கேரளா மாநிலம் பத்தனம்திட்டா மாவட்டத்திலுள்ள ஒரு நகரம். இது திருவல்லா வட்டத்தின் தலைமையகமாக உள்ளது.

வழிபாட்டுத் தலங்கள் 
 திருவல்லாவானது மலங்கரா மார்தோமா சிரியன் தேவாலயங்களின் தலைமை இடமாகும். இங்கு சுவரோவியங்களுக்கு பெயர்பெற்ற பாலியக்காரா தேவாலயம் உள்ளது. 

இங்குள்ள ஸ்ரீவல்லப கோயில், ஆழ்வார்களால் பாடப்பட்ட 108 திவ்ய தேசங்களில் ஒன்று. இந்தக் கோயிலில் நாள்தோறும் கோயில் சடங்காக கதகளி நடனம் ஆடப்படுகிறது.

மேற்கோள்கள்

பத்தனம்திட்டா மாவட்டத்தில் உள்ள ஊர்களும் நகரங்களும்
டி. கே. அலெக்ஸ்

தெக்கத்தில் கோச்சாண்டி அலெக்சு (Thekkethil Kochandy Alex) ஓர் இந்திய விண்வெளி விஞ்ஞானி ஆவார். இந்திய விண்வெளி ஆராய்ச்சி அமைப்பின் செயற்கைக்கோள் மையத்தின்  இயக்குநராகவும், விண்வெளி ஆணையத்தில் உறுப்பினராகவும் இவர் இருந்தார். முதல் இந்திய செயற்கைக்கோளான ஆர்யபட்டாவில் தொடங்கி இவர் மின்-ஒளியியல் அமைப்புகள் மற்றும் செயற்கைக்கோள் தொழில்நுட்பத்தில் நிபுணத்துவம் பெற்றிருந்தார். அனைத்து இந்திய செயற்கைக்கோள்களிலும் உள்ள உணரி அமைப்புகளுக்கு  பொறுப்பு வகித்தார். டி. கே. அலெக்சு தலைமையில் மின்-ஒளியியல் அமைப்பு ஆய்வகம் நிறுவப்பட்டது. 1993 ஆம் ஆண்டு தொடங்கப்பட்டதில் இருந்து 2008 ஆம் ஆண்டு வரை இவர் ஆய்வகத்தின் இயக்குநராக இருந்தார். இவருக்கு 2011 ஆம் ஆண்டில் முனைவர் விக்ரம் சாராபாய் சிறப்புப் பேராசிரியர் தகுதி  வழங்கப்பட்டது.

இவரது சாதனைகளைப் பாராட்டி 2007 ஆம் ஆண்டு இந்திய அரசாங்கம் இவருக்கு பத்மசிறீ விருதை வழங்கி சிறப்பித்தது.

மேற்கோள்கள்

இந்திய விண்வெளித் திட்டங்கள்
இந்தியப் பொறியியலாளர்கள்
இந்திய அறிவியலாளர்கள்
வாழும் நபர்கள்
பத்மசிறீ விருது பெற்ற அறிவியலாளர்கள்
பட்டாணி

பட்டாணி என்பது பொதுவாக உருளை வடிவத்தில் இருக்கும் பருப்பு வகை ஆகும். பைசம் சடய்வம்(ஆங்கிலம்:Pisum sativum ) என்று அறியப்படும் இந்த விதைகள் அவரை போன்ற தோற்றத்தில் இருக்கும். பூக்களின் அண்டத்தில் இருந்து இவை உருவாகுவதால் இவற்றை தாவரவியலில் பழங்களாகவே கருதுகின்றனர்.

ஆனால் சமையல் கலையில் இவைகள் காய்களாகவே பயன் படுகிறது. பச்சை நிறத்தில் இருக்கும் இவை பொதுவாகவே பச்சை பட்டாணி என்றே அழைக்கப் படுகிறது. காய்ந்த பின் இவை வெளிர் பச்சை நிறத்திலும், சில இடங்களில் வெளிர் மஞ்சள் நிறத்திலும் இருக்கும். பல நாடுகளில் இவை உறைய வைக்கப்பட்ட நிலையிலும் விற்கப்படுகிறது.

உலகில் பல நாடுகளில் பயிரிடப்படும் இவை ஓராண்டு தாவரமாகும். குளிர்கால  பயிரான இவை பனிக்காலம் தொடங்கி வெயில் காலம் வரை, பயிரிடப்படும் இடத்திற்கேற்ப நடப்படுகிறது. ஒரு பட்டாணி விதை சுமார் ௦.1 முதல் ௦.36 கிராம் வரை இருக்கும்.

சத்துகள்

பட்டாணியில் அதிக அளவில் நார்ச்சத்து, புரதம், வைட்டமின்கள், தாது உப்புகள் நிறைந்து இருக்கின்றன. காய்ந்த நிலையில் இதில் ஒரு கால் பகுதி புரதமும் ஒரு கால் பகுதி சர்கரையும் இருக்கிறது.

அறிவியலில் பட்டாணி

ஆஸ்திரிய நாட்டைச் சேர்ந்த மரபியல் விஞ்ஞானி கிரிகோர் மெண்டல் பல நுணுக்கமான வேறுபாடுகளைக் கொண்ட பட்டாணிச் செடிகளை வளர்த்து, அவற்றின் மரபியல் பண்புகளை ஆராய்ந்தார். இந்த ஆராய்ச்சிகளின் விளைவாக, பாரம்பரிய இயல்புகள் சந்ததியூடாக கடத்தப்படும் செயல்முறையை விளக்க, அவர் இரு முக்கிய விதிகளை முன்மொழிந்தார். அவை பின்னாளில் மெண்டலின் பரம்பரை விதிகள் எனப் பெயரிடப்பட்டு அழைக்கப்பட்டு வருகின்றன.

வெளி இணைப்புகள் 

 Sorting Pisum names
 USDA plant profile
 http://www.nal.usda.gov/fnic/foodcomp/search/ 

பருப்புகள்
மெய்யிருவித்திலையிகள்
மாமூத்

மாமூத்துக்கள் (Mammoth) என்பன பூமியில் 4.8 மில்லியன் ஆண்டுகளுக்கு முன்பு வாழ்ந்த எலபென்டியா என்ற உயிரியல் குடும்பத்தினை சேர்ந்த ஓர் உயிரினம் ஆகும். எலபென்டியா என்பது பிரோபாக்சிடியா என்ற உயிரியல் குடும்பத்தின் துணை குடும்பம் ஆகும். இந்த மாமூத்துகளுக்கும் தற்கால யானைகளுக்கும் நெருங்கிய படிவளர்ச்சித் தொடர்பு உள்ளது. மாமூத்துகளுக்கு தற்போதுள்ள பெரிய யானைகளை விட பெரிய தந்தங்கள் உண்டு மேலும் இதன் உடல் அடர்ந்த மயிர்களால் மூடப்பட்டும் காணப்பட்டது. மாமூத் என்கிற வார்த்தையானது மன்சி என்ற உருசிய மொழியில் இருந்த MAMOHT mamont என்ற சொல்லிலிருந்து திரிந்து வந்ததாகும்.

உருவம் 

மாமூத்துக்கள் தற்கால யானைகளை ஒப்பிடும் போது மிகவும் பேருரு உடையதாகும். ஆங்கிலச் சொல் "mammoth" என்பது "பெரிய" அல்லது "மிகப்பெரிய" என்கிற பொருள் தருவதாகும். சோங்குவா ஆற்றில் கண்டுபிடிக்கப்பட்ட படிமமே இதுவரை கண்டுபிடிக்க பட்ட படிமங்களிலேயே மிகப்பெரியது (Songhua River mammoth). அது ஏறத்தாழ ஐந்து மீட்டர் உயரம் இருந்திருக்க கூடும் என்று கணக்கிடப்பட்டுள்ளது. பொதுவாக மாமூத்துகள் ஆறு முதல் எட்டு தொன்கள் எடை இருந்திருக்க கூடும் சில ஆண் மாமூத்துகள் பன்னிரண்டு தொன்கள் வரை இருந்திருக்கலாம் என கருதபடுகிறது.

மேற்கோள்கள்

யானைகள்
மாமூத்துகள்
ஜியோப் சப்

ஜியோப் சப் (Geoff Chubb, பிறப்பு: ஏப்ரல் 12 1911, இறப்பு: ஆகத்து 28 1982), தென்னாப்பிரிக்க அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும் , 49 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 ல், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.

தென்னாபிரிக்கத் துடுப்பாட்டக்காரர்கள்
1911 பிறப்புகள்
1982 இறப்புகள்
தென்னாபிரிக்கத் தேர்வுத் துடுப்பாட்டக்காரர்கள்

மேற்கோள்கள்

en:Grahame Chevalier
டேவிட் பிரெயின்

டேவிட் பிரெயின் (David Brain, பிறப்பு: திசம்பர் 20 1970 ), சிம்பாப்வே அணியின் துடுப்பாட்டக்காரர். இவர் ஒன்பது தேர்வுத் துடுப்பாட்டப் போட்டிகளிலும் , 23 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1992 - 1995 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.

மேற்கோள்கள்

சிம்பாப்வே துடுப்பாட்ட வீரர்கள்
1970 பிறப்புகள்
வாழும் நபர்கள்
1964 பிறப்புகள்
லேன் புச்சார்ட்

லேன் புச்சார்ட் (Iain Butchart, பிறப்பு: மே 9 1960 ), சிம்பாப்வே அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிலும் , 20 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1993 -1995 ஆண்டுகளில், சிம்பாப்வே தேசிய அணி உறுப்பினராக தேர்வுத் துடுப்பாட்டப் போட்டிலும் பங்குகொண்டார்.

மேற்கோள்கள்

சிம்பாப்வே துடுப்பாட்ட வீரர்கள்
1960 பிறப்புகள்
வாழும் நபர்கள்
ஏற்றுமானூர்

ஏற்றுமானூர் (Ettumanoor) இந்தியாவின் கேரளா மாநிலத்தின் கோட்டயம் மாவட்டத்திலுள்ள ஒரு முக்கிய நகரமும் நகராட்சியுமாகும். இந்நகரத்திலிருந்து வட கிழக்கில் 11 கிலோமீட்டர் தொலைவில் கோட்டயம் நகரமும், 65 கிலோ மீட்டர் தொலைவில் கொச்சி நகரமும் உள்ளன. ஏற்றுமானூர் சட்டமன்றத் தொகுதி கோட்டயம் மக்களவைத் தொகுதியின் ஒரு பகுதியாகும்.

மேற்கோள்கள்

வெளி இணைப்புகள் 

 Details about services
 About Ettumanoor from Kerala Public Relations department
கோட்டயம் மாவட்டத்தில் உள்ள ஊர்களும் நகரங்களும்
இரிஞ்ஞாலகுடா

இரிஞ்சாலகுடை (Irinjalakuda;  ()) இந்தியாவில் உள்ள கேரளாவின்  திருச்சூர் மாவட்டத்தில் அமைந்துள்ள ஒரு  நகரம். இரிஞ்சலகுடா நகராட்சி 11.24 சதுர கிலோமீட்டர் பரப்பளவில் பிப்ரவரி 8, 1936 இல் உருவாக்கப்பட்டது.

மேலும் காண்க
அவிணிச்சேரி
கொடுங்கல்லூர்

மேற்கோள்கள்

வெளி இணைப்புகள்

 Irinjalakuda Municipality: Official Website
 News Portal of Irinjalakuda

திருச்சூர் மாவட்டத்தில் உள்ள ஊர்களும் நகரங்களும்
பூங்குன்னம் தொடருந்து நிலையம்

பூங்குன்னம் ரயில் நிலையம் (Poonkunnam Railway Station)  இந்திய ரயில்வேயின் சென்னையைத் தலைமையிடமாக கொண்ட தெற்கு ரயில்வே பிரிவால் இயக்கப்படுகிறது. அனைத்து பயணிகள் ரயில்கள் மற்றும் ஒரு சில நீண்ட தூர எக்ஸ்பிரஸ் ரயில்கள் இங்கே நிறுத்த படுகிறன.

மேற்கோள்கள்

கேரளத்திலுள்ள தொடருந்து நிலையங்கள்
பேனி டீ விலியர்சு

ஃபேனி டீ விலியர்ஸ் (Fanie de Villiers, பிறப்பு: அக்டோபர் 13 1964, தென்னாப்பிரிக்க அணியின் துடுப்பாட்டக்காரர். இவர் 18தேர்வுத் துடுப்பாட்டப் போட்டிகளிலும், 83 ஒருநாள் பன்னாட்டுத் துடுப்பாட்டப் போட்டிகளிலும், 102 முதல்தர துடுப்பாட்டப் போட்டிகளிலும், 173 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1993 -1998 ஆண்டுகளில், தென்னாப்பிரிக்க தேசிய அணி உறுப்பினராக தேர்வுத் துடுப்பாட்டப் போட்டிகளிலும், 1992 -1997 ஆண்டுகளில் ஒருநாள் பன்னாட்டுத் துடுப்பாட்டப் போட்டிகளிலும் பங்குகொண்டார்.

மேற்கோள்கள்

தென்னாபிரிக்கத் துடுப்பாட்டக்காரர்கள்
1964 பிறப்புகள்
கென்ட் துடுப்பாட்டக்காரர்கள்
வாழும் நபர்கள்
தென்னாபிரிக்கத் தேர்வுத் துடுப்பாட்டக்காரர்கள்
தென்னாங்கூர்

தென்னாங்கூர் () என்பது தமிழ்நாட்டில் திருவண்ணாமலை மாவட்டத்தில் உள்ள ஒரு கிராமம். இங்கு பூரி ஜகன்னாதர் கோவிலைப் போல வடிவமைக்கப்பட்ட  விஷ்ணுவிற்கு அர்ப்பணிக்கபட்ட பாண்டுரங்கன் கோயில் ஒன்று உள்ளது. இது இந்துக் கடவுளாகிய மீனாட்சியின் பிறப்பிடமாகவும் கருதப்படுகிறது. தென்னாங்கூர், தமிழ்நாடு மாநில தலைநகரான சென்னையிலிருந்து 110 கிலோமீட்டர் (68 மைல்) தொலைவில் இருக்கிறது.

கடல் மட்டத்திலிருந்து சுமார் 128 மீட்டர் உயரத்தில்,  என்ற புவியியல் ஆள்கூறுகள் கொண்டு தென்னாங்கூர் புறநகர்ப் பகுதி அமைந்துள்ளது.

கல்வி
 அரசு மேனிலைப்பள்ளி, தென்னாங்கூர்
 அரசுக் கலைக் கல்லூரி, தென்னாங்கூர்

மேற்கோள்கள்

வெளி இணைப்புகள் 
 GeoHack - தென்னாங்கூர்

திருவண்ணாமலை மாவட்டத்திலுள்ள கிராமங்கள்
கூகுள்+

கூகுள்+ அல்லது கூகுள் ப்ளசு (Google+ or Google Plus) என்பது கூகுள் நிறுவனம் தயாரித்து வழங்கும் சமூக வலையமைப்புத் தளம் ஆகும். இதன் மூலம் நாம் நமது கருத்துகள்,  புகைப்படங்கள், காணொளிகள், இணையதள உரலிகள் ஆகியவற்றை நமது வட்டத்தில் உள்ளவர்களுடன் பகிர்ந்து கொள்ள முடியும். அரட்டை மற்றும் காணொளி அரட்டை ஆகிய வசதிகளும் உள்ளது. இதிலுள்ள +1 பொத்தான் கூகுள்+ இன் சிறப்பம்சமாகும்.

இதன் பிரத்தியேக வசதிகளான பிகாசா ஆல்பத்தினை இப்பக்கத்துடன் இணைத்திருப்பது,ஜியோ என்ற புகைப்படம் எடுக்கப்பட்ட இடத்தினை குறிக்கும் வசதிகள் போன்ற ஏனைய வசதிகள் சிறப்பாக உள்ளது.இதன் அமைப்பு மற்ற வலையமைப்பு சேவைகளைவிட சற்று மிகுதியாக காணப்படுவதால் பேஷ்பூக்  உடன் போட்டி நிலவ அதிக வாய்ப்பு உள்ளது.

மேற்கோள்கள்

இணையச் சமூக வலைப்பின்னல்கள்
கூகுள்
கூகுள் இணையதளங்கள்
ஆண்ட்ராய்டு மென்பொருட்கள்
ஐஓஎஸ் மென்பொருட்கள்
சமூக_ஊடகங்கள்
கோர்னெல் பல்கலைக்கழகம்

கோர்னெல் பல்கலைக்கழகம் என்பது அமெரிக்காவின் நியூயார்க் மாநிலத்தின் இத்தாகா என்ற ஊரில் அமைந்துள்ள ஒரு தனியார் பல்கலைக்கழகம் ஆகும். இது 1865 ம் ஆண்டு நிறுவப்பட்டது. இது பல்துறைகளில் கல்வியை வழங்குவதில் முன்னோடிப் பல்கலைக்கழகம் ஆகும். 

இங்கு தமிழ்மொழி வகுப்புகளும் வழங்கப்படுகின்றன.

மேற்கோள்கள்

வெளி இணைப்புகள் 
 வலைத்தளம்

ஐக்கிய அமெரிக்கப் பல்கலைக்கழகங்கள்
ஐக்கிய அமெரிக்காவில் தமிழ்மொழி வகுப்புகள் உள்ள பல்கலைக்கழகங்கள்
ஐவி லீக் பல்கலைக்கழகங்கள்
பென்சில்வேனியா பல்கலைக்கழகம்

பென்சில்வேனியாப் பல்கலைக்கழகம் (The University of Pennsylvania (Penn)) என்பது ஐக்கிய அமெரிக்காவில் பென்சில்வேனியா மாநிலத்திலுள்ள பிலடெல்பியா நகரில் அமைந்துள்ள ஒரு தனியார் பல்கலைக்கழகம் ஆகும். ஐக்கிய அமெரிக்காவின் நான்காவது பழைமை வாய்ந்த பல்கலைக்கழகமாகும். இது நடைமுறைக்குப் பயன் தரும் கல்வியை வழங்குமாறு அமைக்கப்பட்டது.

இங்கு தமிழ்மொழி வகுப்புகளும் வழங்கப்படுகின்றன.

மேற்கோள்கள்

வெளி இணைப்புகள் 
 வலைத்தளம்

ஐக்கிய அமெரிக்கப் பல்கலைக்கழகங்கள்
ஐக்கிய அமெரிக்காவில் தமிழ்மொழி வகுப்புகள் உள்ள பல்கலைக்கழகங்கள்
ஐவி லீக் பல்கலைக்கழகங்கள்
உதயாதித்தன் (இதழ்)

உதயாதித்தன் 1844 ஆம் ஆண்டில் பிரித்தானிய இலங்கையில் வெளியிடப்பட்ட ஒரு தமிழ்ப் பத்திரிகை ஆகும். இதனை இலங்கை சட்டவாக்கப் பேரவை உறுப்பினரும், தமிழறிஞருமான சைமன் காசிச்செட்டி வெளியிட்டார். பல துறைக் கட்டுரைகளை வெளியிட்ட இந்த இதழ், மூன்று இதழ்களுடன் நின்று போனது.

ஈழத்துப் பத்திரிகைகள்
1840 களில் வெளிவந்த தமிழ் இதழ்கள்
அஜித் பெரேரா

அஜித் பெரேரா (AJITH  P. PERERA,  பிறப்பு: திசம்பர் 2 1967),  இலங்கை அரசியல்வாதி ஆவார். இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசியக் கட்சி சார்பில் தெரிவு செய்யப்பட்ட  தேசிய பட்டியல் உறுப்பினர்.

வாழ்க்கைக் குறிப்பு 
169, A2, பாடசாலை லேன், பண்டாரகமை இல் வசிக்கும் இவர் பௌத்த மதத்தைச் சேர்ந்தவர்.

உசாத்துணை
 அஜித் பெரேரா

மேற்கோள்கள்

இலங்கை அரசியல்வாதிகள்
1967 பிறப்புகள்
இலங்கையின் 14வது நாடாளுமன்ற உறுப்பினர்கள்
வாழும் நபர்கள்
இலங்கையின் துணை அமைச்சர்கள்
இருபத்தொராம் நூற்றாண்டு இலங்கை அரசியல்வாதிகள்
இலங்கையின் 17வது நாடாளுமன்ற உறுப்பினர்கள்
அசித்த கொஸ்தா

அசித்த கொஸ்தா (Asitha Costa, பிறப்பு: மே 30 1970 ), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1992/93 பருவ ஆண்டுகளில், இலங்கை கொழும்பு சிங்களீஸ் விளையாட்டுக்கழக அணி உறுப்பினராக பங்குகொண்டார்.

உசாத்துணை
 அசித்த கொஸ்தா - கிரிக்கட் ஆக்கைவ்

இலங்கைத் துடுப்பாட்டக்காரர்கள்
1970 பிறப்புகள்
வாழும் நபர்கள்
கசுகாசல் கற்பலகை

கசுகாசல் கற்பலகை (Cascajal Block) என்பது, ஒல்மெக் நாகரிகத்துக்கு உரியது எனக் கருதப்படும், இதுவரை அறியப்படாத எழுத்துக்களைக் கொண்ட ஒரு பாம்புக்கல் பலகை ஆகும். இது கிமு முதல் ஆயிரவாண்டைச் சேர்ந்தது எனக் கருதப்படுகிறது. இதில் உள்ள எழுத்துமுறை புதிய உலகப் பகுதியின் மிகப் பழைய எழுத்துமுறையாக இருக்கக்கூடும் என்கின்றனர் ஆய்வாளர்கள். பிரவுண் பல்கலைக்கழகத்தைச் சேர்ந்த இசுட்டீபன் டி ஊசுட்டன் (Stephen D. Houston) என்னும் தொல்லியலாளர், இந்தக் கற்பலகையின் கண்டுபிடிப்பு ஒல்மெக் நாகரிகத்தை எழுத்தறிவுடன் தொடர்புபடுத்தி உள்ளது என்றும், ஐயத்துக்கு இடமில்லாமல் ஒரு எழுத்துமுறையைக் காட்டுகிறது என்றும், ஒல்மெக் நாகரிகத்தின் சிக்கல்தன்மையைக் வெளிப்படுத்துகிறது என்றும் கூறியுள்ளார். 

கசுகாசல் கற்பலகையை, 1990 ஆம் ஆண்டு, சாலைக் கட்டுமானப் பணியில் ஈடுபட்டிருந்தவர்கள், இடிபாட்டுக் குவியல்களிடையே கண்டுபிடித்தனர். இது, பண்டைய ஒல்மெக் நாகரிகத்தின் மையப்பகுதியில் அடங்கிய வேராக்குரூசு தாழ்நிலப் பகுதியில் உள்ள லோமாசு டி தாக்கமிச்சாப்பா என்னும் ஊரில் இருந்து கிடைத்தது. இது உடைந்த வெண்களிப் பாண்டங்களுக்கும், சிற்றுருவங்களுக்கும் நடுவே கிடைத்ததால், இக் கற்பலகை, ஒல்மெக் தொல்லியல் பண்பாட்டின் சான் லாரென்சோ தொனோச்தித்லான் காலகட்டத்தைச் சேர்ந்தது என்று முடிவு செய்தனர். இக் காலகட்டம் கிமு 900 ஆண்டுகளுடன் முடிவடைந்தது என்பதால் இது கிமு 500 களைச் சேர்ந்த மிகப் பழைய சப்போட்டெக் எழுத்துக்களை விட முந்தியது ஆகிறது. மெக்சிக்கோவின், மானிடவியலுக்கும், வரலாற்றுக்குமான தேசிய நிறுவனத்தைச் சேர்ந்த தொல்லியலாளர்களான கார்மென் ரொட்ரிகசும், பொன்சியானோ ஓர்ட்டிசும் இதனை ஆய்வுசெய்து அரசின் வரலாற்று அதிகார அமைப்பில் பதிவு செய்துள்ளனர். இது 11.5 கிகி (25 இறா) நிறையும், 36 சமீ x 21 சமீ x 13 சமீ அளவுகளும் கொண்டது. இதன் விவரங்கள் 15 செப்டெம்பர் 2006 இல் வெளிவந்த சயன்சு சஞ்சிகையில் இடம்பெற்றது.

மேற்கோள்கள்

நடு அமெரிக்கா
தொல்லியல்
ஹராம்

ஹராம்(அரபி : حَرَام‎ , ஆங்கிலம்:ḥarām) என்றால் தவிர்க்கப்பட்ட அல்லது புனித மற்றது என்று பொருள். இஸ்லாமிய சட்டப்படி ஒரு முஸ்லிம் தவிர்க்கப்பட வேண்டியவையை ஹராம் என்று கூறுவார். இதன் எதிர்சொல் ஹலால் ஆகும்.
இஸ்லாமியத்தின் படி பின் வருவன அனைத்தும் ஹராமாகும்:
•	கொலை செய்தல், கற்பழித்தல் 
•	கூடா ஒழுக்கம் 
•	ஹலால் அல்லாத உணவு வகை 
•	உருவ வழிபாடு

"ஹராம்" என்ற சொல்
இச் சொல் அரபி பேசும் மக்கள் மற்றும் அரபி பேசா மக்கள் என இருவரிடமும் வேறு பட்டு பயன்படுத்தபடுகின்றது.
அரபு பேசும் நாடுகள்
அரபு மொழி பேசும் நாடுகளில் இச்சொல் இசுலாமியச் சட்டப்படி ''அனுமதிக்கப்படாத  பொருள் அல்லது செயல்" என்ற பொருள் கொண்ட சொல்லாக வழங்குவதாகவும். பேச்சுவழக்கில் ஒருவன் தவறான செயலில் இடுப்பட்டான் என்று கூறும்பொழுது ஹராம் என்ற வர்த்த பயன்படுத்தப்படுகிறது. தவறான செயல்களான கொள்ளை அடித்தல். கொலை செய்தல், திருடுதல், மற்றவரை துன்புறுத்தல், தீய வழியில் பொருள் சேர்த்தல் போன்றவையும் ஹராமாகும். பொதுவாக குழந்தைகளுடன் மற்றவரை அடித்தல் , பொய் சொல்லுதல் மற்றும்  மிருகங்களை துன்புறுத்தல் போன்றவை ஹராம் என்று கூறப்படுகிறது.
அரபு பேசா நாடுகள்
அரபு பேசா நாடுகளில், பொதுவாக இச்சொல் ஹராம் என்ற சொல் ஹரேம் என்ற பெண்களின் அந்தபுரத்தை குறிக்கும் சொல்லாக கருதப்படுகிறது.

திருக்குர்ஆனில் ஹராம்

உணவு பொருட்களில் ஹராம்   

 - (திருக் குர்ஆன்-2:173)

 - (திருக் குர்ஆன்-6:119)

கூடா ஒழுக்கம்

 - (திருக் குர்ஆன்-17:32)

 - (திருக் குர்ஆன்-25:68)

 - (திருக் குர்ஆன்-17:33)

உருவ வழிபாடு

 - (திருக் குர்ஆன்-6:56)

மேற்கோள்கள்

 இசுலாமிய கடமைகள்
இசுலாம்
பெரும் துளைச் சுரங்கம்

பெரும் துளை அல்லது பெரும் பள்ளம் என்பது தென்னாப்பிரிக்காவின் கிம்பர்லியில் உள்ள ஒரு திறந்தவெளிச் சுரங்கம் ஆகும். இதுவே கைகளால் தோண்டப்பட்ட உலகின் பெரிய துளை அல்லது பள்ளம் ஆகும். 1871-ஆம் ஆண்டில் இருந்து 1914 ஆம் ஆண்டு வரை 50,000 ஆட்கள் இதனைத் தோண்டினர். இங்கு 2,720 கிலோ வைரம் கிடைத்தது. பெரும் துளையின் மேற்பரப்பு 42 ஏக்கர் அளவும் 463 மீட்டர் அகலமும் கொண்டது. இதன் ஆழம் 240 மீட்டர்கள். கழிவுகள் கொட்டப்பட்டதால் இதன் ஆழம் 215 மீட்டராகக் குறைந்தது. இதில் தற்போது 40 மீட்டர் உயரத்திற்கு நீர் உள்ளது.

மேலும் பார்க்க 
 உடச்சுனாயா பள்ளம்

மேற்கோள்கள்

சுரங்கங்கள்
ஜமுனாபாரி ஆடு

ஜமுனாபாரி ஆடு என்பது இந்தியா, வங்காளதேசம், பாக்கித்தான் நாடுகளைத் தாயகமாகக் கொண்ட ஓர் ஆட்டினம். இந்த ஆடு இறைச்சிக்காகவும் பாலுக்காகவும் வளர்க்கப்படுகிறது. 1953-ஆம் ஆண்டு முதல் இந்தோனோசியா நாட்டுக்கு ஏற்றுமதி செய்யப்பட்டு வருகிறது. இந்த ஆட்டின் பெயர் உத்திரப்பிரதேசத்தில் உள்ள ஜமுனா பார்  என்று ஆற்றின் பெயரிலிருந்து உருவானதாகக் குறிப்பிடப்படுகிறது.

விளக்கம் 
பொதுவாக ஜமுனாபாரி ஆடுகள் வெண்மை நிறத்திலும் கழுத்து, தலைப்பகுதிகளில் பழுப்பாகவும் இருக்கும். இவற்றின் மூக்கு கிளி போல் வளைந்திருக்கும். காதுகள் நீளமாகவும் தொங்கிக்கொண்டும் இருக்கும். இந்த இன ஆடுகள் உயரமாகவும், பெரிய உடலமைப்பையும், இந்திய இன ஆடுகளிலேயே நீண்ட கால்களையும் கொண்டது. இவற்றின் கொம்புகள் குட்டையாகவும், தட்டையாகவும் பின்னோக்கி முறுக்கியும் காணப்படும். தொடைப் பகுதியில் நீண்ட முடிக்கற்றைகள் காணப்படும். வளர்ந்த கிடா 90-100 செ.மீ உயரமும் 65-80 கி.கி எடையுடனும், பெட்டை 70-80 செ.மீ உயரமும் 45-60 கி.கி எடையுடனும் இருக்கும். பொதுவாக பெட்டை ஆடுகள் 20-25 மாத வயதில் முதல் குட்டி ஈனும், பிறந்த குட்டியின் எடை 4 கி.கி இருக்கும். ஒரு நாளைக்கு 2-2.5 கி.கி பால் உற்பத்தி செய்யக்கூடிய திறன்பெற்றது. ஆண்டொன்றிற்கு 274 நாட்களில் 280 கி.கி பால் உற்பத்தி செய்யும். பாலில் கொழுப்புச் சத்து 3 முதல் 3.5 சதவிகிதம் இருக்கும்.

மேற்கோள்கள் 

ஆடுகள்
இந்தியாவில் தோன்றிய ஆட்டு இனங்கள்
சதீஷ் தவான்

சதீஷ் தவான் (பஞ்சாபி: ਸਤੀਸ਼ ਧਵਨ, இந்தி: सतीश धवन) (25 செப்டம்பர் 1920–3 சனவரி 2002) ஓர் இந்திய ராக்கெட் ஆராய்ச்சியாளர் ஆவார்.  சிறீநகரில் பிறந்த இவர் இந்தியாவிலும் ஐக்கிய அமெரிக்க நாடுகளிலும் கல்வி பயின்றுள்ளார்.  1972-இல் இவர் இந்திய விண்வெளி ஆய்வு மையத்தின் தலைவராகவும் பதவி வகித்திருக்கிறார். இவரது நினைவாக ஸ்ரீஹரிகோட்டாவில் உள்ள இசுரோ ஆய்வு மையத்துக்கு இவருடைய பெயர் இடப்பட்டுள்ளது.

மேற்கோள்கள்

இந்திய அறிவியலாளர்கள்
1920 பிறப்புகள்
2002 இறப்புகள்
பத்மசிறீ விருது பெற்ற அறிவியலாளர்கள்
விக்டோரியா அணை (இலங்கை)

விக்டோரியா அணை இலங்கையின் மகாவலி ஆற்றின் குறுக்கே கட்டப்பட்டுள்ள ஓர் அணை. இவ் அணையில் ஒரு நீர் மின்நிலையமும் உள்ளது. இதுவே இலங்கையின் மிகப்பெரிய நீர்மின்நிலையமாகும். இலங்கையின் உயரமான அணையும் இதுவே. இதன் மின்னுற்பத்தித் திறன் 210 மெகாவாட் ஆகும்.

மேற்கோள்கள்

1978-ஆம் ஆண்டு கட்டத்தொடங்கபட்ட இந்த அணை 1985 ஏப்ரலில் நிறைவடைந்தது.
இலங்கையில் உள்ள அணைகள்
லாரா தத்தா

லாரா தத்தா பூபதி  (Lara Dutta Bhupathi, ; பிறப்பு: 16 ஏப்ரல் 1978) ஓர்  இந்தியத் திரைப்பட நடிகை , ஐக்கிய நாடுகள் மக்கள்தொகை நிதியத்தின் நல்லிணக்க தூதர் மற்றும் முன்னாள் பிரபஞ்ச அழகி ஆவார்.

வாழ்க்கை வரலாறு

இளமை
லாரா இந்திய மாநிலம் உத்தரப்பிரதேசத்திலுள்ள காசியாபாத்தில்   ஓர் பஞ்சாபி தந்தைக்கும் ஆங்கிலோ இந்தியத் தாய்க்கும் மகளாக ஏப்ரல் 16, 1978ஆம் ஆண்டு பிறந்தார். அவருடைய தந்தை வான்படையில் விங் கமாண்டராகப் பணியாற்றி ஓய்வு பெற்ற எல்,கே.தத்தா மற்றும் தாய் ஜென்னிஃபர் ஆகும். இரு மூத்த சகோதரிகளில் ஒருவர் இந்திய வான்படையில் பணி புரிகிறார். லாராவிற்கு ஒரு இளைய  சகோதரியும் உண்டு.  1981ஆம் ஆண்டு தத்தா குடும்பத்தினர்  பெங்களூருவிற்கு மாறியதால் லாரா பள்ளிப் படிப்பை புனித பிரான்சிசு சேவியர் உயர்நிலைப்பள்ளியிலும் பிராங்க் அந்தோணி பப்ளிக் பள்ளியிலும் படித்தார். மும்பை பல்கலைக்கழகத்தில் பொருளியலில் மக்கள் தொடர்பியல் துணைப்பாடத்துடன் பட்டப்படிப்பை முடித்தார். 2000ஆம் ஆண்டு பிரபஞ்ச அழகியாகத் தேர்ந்தெடுக்கப்பட்டு அதனால் 2001ஆம் ஆண்டு ஐக்கிய நாடுகளின் மக்கள்தொகை நிதியத்தின் நல்லிணக்க தூதராக நியமிக்கப்பட்டார்.

திரைப்பட  பணிவாழ்க்கை
2002ஆம் ஆண்டு தமிழ்த் திரைப்படமான அரசாட்சியில் நடிப்பதற்கு முதலில் கையெழுத்திட்டார்;இருப்பினும் பல நிதிப்பிரச்சினைகளால் அந்தத் திரைப்படம் 2004ஆம் ஆண்டில்தான் வெளியாயிற்று.  அவரது இந்தித் திரைப்படம் அந்தாஸ் 2003ஆம் ஆண்டில் வெளியானது. நல்ல நிதி வசூலைப் பெற்றதுடன் இந்தப்படத்தின் மூலம் அவருக்கு பிலிம்ஃபேர் சிறந்த அறிமுக நடிகை விருதும் கிடைத்தது.  இதன் பிறகு பல திரைப்படங்களில் நடித்து வருகிறார். வசூலில் குறிப்பிடத்தக்க படங்களாக   மஸ்தி (2004), நோ என்ட்ரி (2005), பார்ட்னர்  (2007) மற்றும்  அவுஸ்ஃபுல் (2010) அமைந்தன.

தனிப்பட்ட வாழ்க்கை
லாரா நியூயார்க் நகரில் வாழ்ந்தபோது புகழ்பெற்ற அடிப்பந்தாட்ட வீரர் டெரிக் ஜேடருடன் பழகி வந்தார்.

செப்டம்பர் 2010இல் இந்திய டென்னிசு ஆட்டக்காரர் மகேஷ் பூபதியடன் நிச்சயதார்த்தம் செய்து கொண்டார். பெப்ரவரி 16, 2011 அன்று இருவரும் மும்பையின் பாந்தராவில் திருமணப் பதிவாளர் முன்னிலையில் எளிய  திருமணம் செய்து  கொண்டனர். பின்னர் பெப்ரவரி 20, 2011 அன்று கோவாவின் சன்செட் பாயின்டில் கிறித்தவ முறையில்  திருமண உறுதிமொழிகளை பகிர்ந்து கொண்டனர்.

ஆகத்து 1, 2011 அன்று லாரா தனது முதல் மகவை கருவுற்றிருப்பதாக உறுதி செய்தார்.

மேற்கோள்கள்

வெளியிணைப்புகள்
 Official Website of Lara Dutta Bhupathi 
 

1978 பிறப்புகள்
வாழும் நபர்கள்
தமிழ்த் திரைப்பட நடிகைகள்
காசியாபாத் மாவட்ட (இந்தியா) நபர்கள்
அரம்பையர்

அரம்பையர் அல்லது அப்சராக்கள் எனப்படுபவர்கள் இந்து, பௌத்தப் பழங்கதைகளில் வரும் பெண்கள்.  இவர்கள் அழகாகவும் தெய்வீக ஆற்றல் பெற்றவர்களாகவும் இருப்பர். இவர்கள் தேவ லோகத்தில் உமையம்மைக்கு துணையாக இருக்கும் தோழிகளாவர். இவர்கள் காந்தர்வர்களின் மனைவியர் ஆவர். சிறப்பாக நடனமாட வல்லவர்களான இவர்கள் கடவுளரின் சபையில் தம் கணவர்களது இசைக்கேற்ப நடனமாடுவர். இவர்கள் தாம் விரும்பியபடி தமது உருவத்தை மாற்றிக்கொள்ள முடியும் என்று கருதப்படுகிறது. ஊர்வசி, ரம்பை, மேனகை, திலோத்தமை ஆகியோர் நன்கு அறியப்பட்ட அப்சரசுகள். அப்சரசுகள் லவுகீக (பொருளுலக), தெய்வீக (கடவுள் தன்மையுடைய) அப்சரசு என இருவகையாகக் குறிக்கப்படுகின்றனர். இவர்கள் பாற்கடலை கடையும் பொழுது தோன்றியவர்கள். இவர்களுக்கு அரம்பை தலைவியாக அறியப்படுகிறாள். அரம்பையர்கள் தேவ மகளீர், தேவ கன்னிகள், அப்சரஸ்கள் என்றும் அறியப்படுகிறாகள். ரம்பை, ஊர்வசி, மேனகை, திலோத்தமை, கிருகத்தலை, சிகத்தலை, சகசந்திசை, பிரமலோசத்தி, அநுமுலோசை, கிருதாசி, விசுவாசி, உருப்பசி, பூர்வசித்தி என்ற சிலர் அவர்களில் புகழ்பெற்றவர்கள்.

சொல்லிலக்கணம்

'அப்ஜம்’ என்றால் தாமரை; 'சரஸ்’ என்றால் நீர்நிலை. இரண்டு சொல்லும் சேர்ந்து அப்ஜசரஸ்- அப்சரஸ் ஆனது. தாமரை மலர் நிறைந்த குளம் போல மனதுக்கு மகிழ்ச்சியும் இதமும் தரும் தேவ மங்கையர் என்று பொருளாகும்.

சிவனை நோக்கி தவம்
பாற்கடலில் அறுபதாயிரம் (60,000) அரம்பையர்கள் தோன்றினார்கள். அவர்கள் வசிப்பதற்காக தனித்த உலகம் வேண்டியும், என்றுமே இளமை குன்றாக் கன்னிகளாகவும் இருக்க வேண்டி சிவபெருமானை நோக்கி தவமிருந்தார்கள். அவர்களின் தவத்தில் மகிழ்ந்த சிவபெருமான் அறுபதாயிரம் தேவ கன்னிகள் வாழ அப்சரஸ் லோகம் என்பதை உருவாக்கி தந்தார்.

குணங்கள்

அரம்பையர்கள் சிவபூஜையை மேற்கொள்கின்றவர்கள். உமையவளுக்கு துணையாக இருக்கின்றவர்கள். பேரரழகு வாய்ந்தவர்கள். பலவித இசையை யாழில் மீ்ட்டுகின்ற திறனும், மயக்கும் குரலில் பாடலை இயற்றுபவர்களாகவும், நடனக் கலையில் வல்லமை படைத்தவர்களாகவும் அறியப்படுகிறார்கள்.

வழிபாடு
அரம்பையர்களை வழிபட்டால் இளமையும், செல்வமும், மகிழ்ச்சியும் கிடைக்குமென புராணங்கள் கூறுகின்றன. இந்த வழிபாட்டு முறை பழங்காலத்தில் இருந்துள்ளது. தற்போது இந்தியாவின் வடக்கு பகுதியில் ஸ்ரீலட்சுமி பூஜையில் அரம்பையர்களை வழிபடும் வழக்கமும் உள்ளது.

அரம்பையர்கள் வழிபாடு செய்த தலம்
 திருப்பைஞ்ஞீலி - இங்கு பார்வதி தேவி சிவபெருமானை வழிபட வந்த போது, அரம்பையர்கள் வாழை மரங்களாக மாறி நிழல் தந்தமையால், இன்றும் இத்தலத்தில் வாழை தலவிருட்சமாக போற்றப்படுகிறது.
 காசி - இங்கிருக்கும் சிவபெருமானை வழிபட்டு மேனகை தனது சாபத்தினை போக்கிக் கொண்டார்.
 திருக்கழுக்குன்றம் - இங்கு அரம்பையான திலோத்துமை சிவபெருமானை வழிபாடு செய்திருக்கிறார்.

மேலும் அரம்பையர்கள் வழிபாடு செய்த தலங்களாக திருநீலக்குடி, பந்தநல்லூர் ஆகியவை அறியப்படுகின்றன.

இலக்கியங்களில்

குலசேகராழ்வார் - பெருமாள் திருமொழி
ஆனாத செல்வத்து அரம்பையர்கள் தற் சூழ 
வான் ஆளும் செல்வமும் மண்-அரசும் யான் வேண்டேன் 
 
கவிமணி - கவிமணியின் கவிதைகள்
முன்னம் அரம்பையர்கள் மூவர் - ஒன்றாய்
முத்தம் அளித்தகுறி, அம்மா!

இவற்றையும் காண்க
தேவ உலகம்

கருவி
அழகு, இளமை, செல்வம் தரும் அரம்பையர்! - பொற்குன்றம் சுகந்தன் நக்கீரன் இதழ்

ஆதாரம்

வெளி இணைப்புகள்
 தெய்வ நாயகேஸ்வரர் கோவில்-மாலைமலர் 

அரம்பையர்கள்
இந்து சமய தொன்மவியல் இனக்குழுக்கள்
இந்து தொன்மவியல் மாந்தர்
குண்டலி

குண்டலி வித்யாராசா பௌத்தத்தில் உள்ள ஐந்து முக்கிய வித்யா ராசாக்களுள் ஒருவர். அழியாத் தன்மையைக் கொடுக்கும் அமுதத்தை இவரே வழங்குவதாக நம்பப்படுகிறது. இரத்தின சம்பவரின் அவதாரமாக இவர் கருதப்படுகிறார்.

மேற்கோள்கள்

 வித்யாராஜாக்கள்
பௌத்தம்
தொங்கு பாலம்

தொங்கு பாலம் என்பது பால வகைகளுள் ஒன்று. இதில் பாலம் (பளு-தாங்கும் பகுதி) இடைநிறுத்த கம்பிகளுக்குக் கீழே செங்குத்தாகத் தொங்க விடப்படும். இந்த வகைப் பாலத்தில் கோபுரங்களுக்கு இடையே பக்கவாட்டில் கம்பிகள் இணைக்கப்பட்டிருக்கும் இவை முதன்மை கம்பிகளாகும். மேலும் பக்கவாட்டு கம்பிகளில் இருந்து செங்குத்து இடைநிறுத்த கம்பிகள் இணைக்கப்பட்டு அவை போக்குவரத்து செல்லும் சாலை உள்ள தளத்தின் எடையை தாங்கும்படி அமைக்கப்படுகின்றது.

சாதகமான நிலைகள்
மற்ற பால வகைகளைக் காட்டிலும் இதில் நீளமான தாங்கியை (span) அமைக்கலாம்.
நிலநடுக்க அசைவுகளை இந்தப் பாலம் தாங்கும்.
குறைவான மூலப்பொருளே இதைக் கட்டுவதற்குத் தேவைப்படும்.

மேற்கோள்கள்

பாலங்கள்
வண்ணனை மொழி நூலின் வழுவியல்

வண்ணனை மொழி நூலின் வழுவியல் ஆனது 1968ஆம் ஆண்டில் தேவநேயப் பாவாணரால் எழுதப்பட்டு வெளிவந்ததொரு நூலாகும்.

வண்ணனை மொழி நூல் பின்புலம்
மொழியியலானது மூவகைப்படும். அவையாவன வண்ணனை மொழி நூலின் வழுவியல், அறிமுகவுரை
 மாந்தன் தோற்றத்தையும், பரவலையும் மொழியுடன் இணைத்து ஆராயும் வரலாற்று மொழியியல்.
 ஒரு மொழிக் குடும்பம் எனும் அடிப்படையில் ஒப்பிட்டு ஆராய்வதாகிய ஒப்பியன் மொழியியல்.
 ஒலி, உருபு ஆகியனவற்றை அடிப்படையாகக் கொண்டு, ஒரு மொழியை மட்டும் விளக்குவதும், இலக்கணத்தின் பாற்பட்டதுமாகிய வண்ணனை மொழியியல்.

மொழியானது வரலாற்றுடன் ஒட்டி ஆராயப்படுதலே தகும் என்றும் பாவாணர் கூறுகின்றார்.

மேற்கோள்கள்

வெளி இணைப்புகள்
வண்ணனை மொழிநூலின் வழுவியல் - தமிழ் இணையக் கல்விக்கழகம்

தேவநேயப் பாவாணர் படைப்புகள்
மொழியியல் தமிழ் நூல்கள்
1968 தமிழ் நூல்கள்
இந்தியத் தமிழ் நூல்கள்
முகம்மது ஷா

முகம்மது ஷா (Muhammad Shah= Roshan Akhtar) (محمد شاه) (1748 – 1702) , என்ற முகலாயப் பேரரசர் இந்தியாவை 1719 ஆண்டு முதல் 1748 வரை ஆண்டார். முதலாம் பகதூர் ஷாவின் நான்காவது மகனான சாகன் ஷாவின் மகன் ஆவார். தனது 17வது வயதில் சையத் சகோதரர்களின் உதவியால் அரியணை ஏறினார். பின்னர், அவர்களை அயிதராபாத் நிசாம் மேலாண்மையர் (கொமர்-உத்-தின் கான்) உதவியுடன்  விரட்டினார். மகிழ்ச்சி உருவாக்குபவர்  என்ற பொருளுடைய ரங்கீலா என்ற அடைமொழியை வரலாற்று ஆய்வாளர்கள் இவருக்கு அளித்துள்ளனர்.

நாதிர் ஷாவின் படையெடுப்பு
1739ல் பாரசீகத்தின் அப்சரித்து வம்ச பேரரசர் நாதிர் ஷா, முகலாயப் பேரரசின் வடமேற்கு பகுதிகளைக் கைப்பற்றி, பின்னர் அரியானாவின் கர்ணல் பகுதியில் முகலாயப் படைகளுடன் போரிட்டார். போரில் தோல்வியடைந்த முகலாயப் பேரரசர் முகமது ஷா, நாதிர் ஷாவுடன் மேற்கொண்ட உடன்படிக்கையின் படி, கோஹினூர் வைரமும், விலை மதிப்பு மிக்க மயிலாசனமும், கோடிக்கணக்கான ரூபாய் மதிப்புள்ள தங்க நகைகளும் நாதிர் ஷாவுக்கு கொடுக்கப்பட்டதுடன், தனது மகளை நாதிர் ஷாவின் மகனுக்கு திருமணம் செய்து கொடுத்தார்.

காட்சியகம்

மேற்கோள்கள்

இதையும் காணவும்
முதலாம் முகம்மது ஷா என்ற மற்றொரு இசுலாமிய அரசரும், இந்தியப் பகுதியினை ஆண்டுள்ளார்.

1702 பிறப்புகள்
1748 இறப்புகள்
முகலாய அரசர்கள்
மனித விலங்கு

மனித விலங்கு என்பது மனிதனின் உயிரணுவையும் விலங்குகளின் கரு முட்டையையும் இணைத்து உருவாக்கப்படும் புதிய உயிரினங்களாகும். பிரித்தானிய விஞ்ஞானிகள் கடந்த 3 ஆண்டாக இந்த ஆராய்ச்சியினை வெளி உலகுக்குத் தெரிவிக்காமல் இதுவரை 150க்கும் மேற்பட்ட உயிரினங்களை உருவாக்கியுள்ளனர். இவ்வாறு உருவாக்கப்படும் உயிரினங்களிலிருந்து எடுக்கப்படும் மூல உயிரணுவை மனித உடலுக்குள் செலுத்தி, மனிதனுக்கு ஏற்படும் பல்வேறு நோய்களால் பாதிக்கப்பட்ட உறுப்புகளை உருப் பெறச் செய்வதுதான் இந்த ஆராய்ச்சியின் நோக்கம் என்று விஞ்ஞானிகள் தெரிவிக்கின்றனர். இத்தகைய கலப்பு உயிரனங்களை உருவாக்குவது சட்டப்படி தவறு என்பதால், இவை உருவாக்கப்பட்ட 14 நாட்களுக்குள் அழிக்கப்படுவதாகவும் இந்த கண்டுபிடிப்பு மனிதனுக்கு ஏற்படும் கொடிய நோய்களைச் சரி செய்வதற்கு உதவும் என்றும் இந்த விஞ்ஞானிகள் குழுவின் தலைவர் பேராசிரியர் ராபின் லோவல் பாட்ஜ் என்பவர் தெரிவித்துள்ளார்.

ஆதாரம்

“பிரிட்டன் ஆராய்ச்சி கூடத்தில் மனித விலங்குகள்” தினமலர் செய்தி

அறிவியல் ஆய்வுகள்
பதினெண் உபபுராணங்கள்

உபபுராணங்கள் மகா புராணங்களை விட சிறியதாகவும் காலத்தில் பிற்பட்டதாகவும் இருக்கும்.

18 உபபுராணங்கள்
 சூரிய புராணம்
 விநாயக புராணம்
 காளிகா புராணம்
 கல்கி புராணம்
 சனத்குமார புராணம்
 நரசிங்க புராணம்
 துர்வாச புராணம்
 வசிட்ட புராணம்
 பார்க்கவ புராணம்
 கபில புராணம்
 பராசர புராணம்
 சாம்ப புராணம்
 நந்தி புராணம்
 பிருகத்தர்ம புராணம்
 பரான புராணம்
 பசுபதி புராணம்
 மானவ புராணம்
 முத்கலா புராணம்

உசாத்துணை
பாரத பண்பாடு, விவேகானந்த கேந்திரம் வெளியீடு, விவேகானந்தபுரம், கன்னியாக்குமரி - 02.
ஆகத்து 2011

ஆகத்து 2011 (August 2011, ஆகஸ்ட் 2011, ஓகஸ்ற் 2011), ஒரு திங்கட்கிழமை ஆரம்பித்து 31 நாட்களின் பின்னர் ஒரு புதன்கிழமை முடிவடைந்தது. தமிழ் நாட்காட்டியின் படி ஆவணி மாதம் ஆகத்து 18 வியாழக்கிழமை தொடங்கி, 2011 செப்டம்பர் 17 சனிக்கிழமை முடிவடைந்தது.

சிறப்பு நாட்கள் 
ஆகத்து 2 - ஆடிப் பூரம்
ஆகத்து 2 - ரமழான் நோன்பு ஆரம்பம்
ஆகத்து 3 - ஆடிப்பெருக்கு
ஆகத்து 5 -  பெருமிழலைக் குறும்பர் குருபூசை
ஆகத்து 6 - சேரமான் பெருமாள் நாயனார் குருபூசை
ஆகத்து 6 - சுந்தரமூர்த்தி நாயனார் குருபூசை
ஆகத்து 9 - கோட்புலி நாயனார் குருபூசை
ஆகத்து 12 - வரலட்சுமி விரதம்
ஆகத்து 13 - ரக்ஷா பந்தன்
ஆகத்து 21 - கிருஷ்ண ஜெயந்தி
ஆகத்து 31 - ரமழான்

நிகழ்வுகள் 

2011
கலா (இசைத்தொகுப்பு)

கலா (Kala) ஆகத்து 2007 இல் பிரித்தானிய இசைக்கலைஞர் மாதங்கி அருள்பிரகாசம் என்ற மாயாவினால் (M.I.A) வெளியிடப்பட்ட இரண்டாவது இசைத்தொகுப்பு ஆகும். இது நடன இசையில் இருந்து ஹிப் ஹாப் வரையிலான இசை பாணிகளை வழங்குகிறது. மேலும் இப்பாடல்களில் உறுமி இசையும் தெற்காசியாவின் இசையும்  விரிவாக பயன்படுத்தப்படுகிறது. இது முக்கியமாக மாதங்கி அருள்பிரகாசம் மற்றும் சுவிட்ச் ஆகியோரால் எழுதப்பட்டு தயாரிக்கப்பட்டது, மேலும் டிம்பாலாண்ட், டிப்ளோ, ஆஃப்ரிகன் பாய் ற்றும் வில்கான்னியா மாப் ஆகியோர்  இதன் முக்கிய பங்களிப்பாளர்கள் ஆவார்கள். மாயா 2006 ஆம் ஆண்டின் முற்பகுதியில் இந்த ஆல்பத்தின் பதிவை தொடங்கினார். அவர் இந்தியா, ஜமெய்க்கா, ஆத்திரேலியா, லைபீரியா மற்றும் டிரினிடாட் உட்பட உலகம் முழுவதும் பல்வேறு இடங்களில் இந்த பாடல்களை பதிவாக்கினார் .

மாயாவின் முதல் இசைத்தொகுப்புக்கு அவரது தந்தை அருளரின் பெயர் இடப்பட்டிருந்தது. அதே போல கலா என்ற அவரது தாயின் பெயர் இந்த இசைத்தொகுப்புக்கு இடப்பட்டது. மேலும் மாதங்கியின் பாடல்கள் விடுதலைப் புலிகளை அங்கீகரிப்பதாக இருப்பதாக அவர் அமெரிக்காவிற்குச் செல்வதற்கான நீண்ட கால விசா தடுக்கப்பட்டது. கலா ​​பல வெளியீடுகள் மூலம் ஆண்டின் சிறந்த ஆல்பங்களில் ஒன்றாக இடம் பெற்றது. இது மாயாவின் முந்தைய வெளியீடான அருளரை விட 172 இடங்கள் முன்னேறி பில்போர்டு 200 பட்டியலில் பதினெட்டாவது இடத்தை பிடித்தது, ஆனால் பத்திரிகை மற்றும் சிறந்த எலக்ட்ரானிக் ஆல்பங்கள் வரிசையில் முதலிடத்தைப் பிடித்து விட்டது. ஐக்கிய இராச்சிய இசைப்பட்டியல் வரிசையில் அருளர் என்ற அவருடைய முதல் இசைத்தொகுப்பை விட 59 இடங்கள் முன்னேறி 39ஆம் பிடித்தது. கலாவில் "பாய்ஸ்", "ஜிம்மி" மற்றும் "பேப்பர் பிளேன்ஸ்" உட்பட 16 பாடல்கள் இடம்பெற்றுள்ளன.

மேற்கோள்கள்

இசைத் தொகுப்புக்கள்
இடையுயிர்

இடையுயிர் என்பது, சில பேச்சு மொழிகளில் பயன்படுகின்ற ஒரு வகை உயிரொலி. இதை ஒலிக்கும்போது நாக்கு வாயின் மேல் பகுதிக்கு மிக அண்மையிலோ அல்லது கீழே அதிகம் தொலைவிலோ இல்லாது இடை நிலையில் இருக்கும். அதாவது, மேலுயிர்களை ஒலிக்கும் போதும், கீழுயிர்களை ஒலிக்கும் போதும் இருக்கும் நிலைகளுக்கு இடையில் அமையும். அனைத்துலக ஒலிப்பியல் அரிச்சுவடியில் தனியான குறியீட்டைக் கொண்டுள்ள ஒரே இடையுயிர், இடை நடுவுயிர்  ஆகும். இக்குறியீடு schwa என்னும் உயிரொலியைக் குறிக்கவும் பயன்படுகிறது.

அ.ஒ.அ. உயிரொலிக்கு உரிய வெளியை மூன்றாகப் பிரிக்கிறது. இவை,  அல்லது  போன்ற மேல் நடுவுயிர்,  அல்லது  போன்ற கீழ் நடுவுயிர் என்பன, கீழுயிர்  இற்கும், மேலுயிர்கள்  அல்லது  இற்கும் இடையேயுள்ள ஒலியலைச் செறிவு வெளியில் சம அளவு தூரங்களில் உள்ளன.

உண்மையான முன் அல்லது பின் உயிர்களில் நான்கு வேறுபட்ட உயர நிலைகளுக்கு மேல் பிரித்தறிவது கடினம் என்பதால், மிகவும் குறைவான மொழிகளிலேயே இடையுயிரின் மூன்று நிலைகளிடையேயும் வேறுபாடு காட்டுவனவாக உள்ளன. ஆனால், ஆசுத்திரிய-பவேரிய செருமன் கிளை மொழியான ஆம்சுட்டெட்டனில் கீழ் நடு உயிரொலியுடன், முன் இதழ்விரி உயிர், முன் இதழ்குவி உயிர், முன் இதழ்குவி உயிர், என்பன உட்பட்ட நான்கு உயர்நிலை வேறுபாடுகள் உள்ளன. இவற்றை ஏற்கெனவேயுள்ள அ.ஒ.அ. குறியீடுகளான , , ,    என்பவற்றைப் பயன்படுத்திக் குறிக்கின்றனர்.

எனினும், உயிரொலிகள்  என்பன, கீழ் , மேல்  என்பவற்றுக்கு இடையே, மூன்றிலொரு பங்கு தூரத்தில் உள்ளன. இது சரியாக உயிரொலிகள்  என்பவற்றுக்கு அ.ஒ.அ. தரும் வரைவிலக்கணத்துக்கு ஒப்ப அமைகின்றது. இதனால், ஆம்சுட்டெட்டன் பவேரியம், இடையுயிர் ஒலிகளை, கீழ்-இடை, மே-இடை ஆகிய இரண்டு வகை உயிரொலிகளில் இருந்தும் வேறுபடுத்தும் மொழிகளுக்கான எடுத்துக்காட்டாக அமைகின்றது.

தமிழில்
தமிழில் இந்த வகையைச் சேர்ந்த உயிரொலிகள் எதுவும் இல்லை.

உசாத்துணைகள்
 கருணாகரன், கி., ஜெயா, வ., மொழியியல், மெய்யப்பன் பதிப்பகம், சிதம்பரம். 2007.
 சுப்பிரமணியன், சி., பேச்சொலியியல், நாட்டார் வழக்காற்றியல் ஆய்வு மையம், பாளையங்கோட்டை, 1998.

மேற்கோள்கள்

ஒலிப்பியல்
வேலூர் தொழில்நுட்ப பல்கலைக்கழகம்

வேலூர் தொழில்நுட்பப் பல்கலைக்கழகம் அல்லது வி.ஐ.டி பல்கலைக்கழகம் (VIT University) தமிழ் நாட்டில் உள்ள வேலூர் மாவட்டத்தில் அமைந்துள்ள பொறியியல் நிகர்நிலை பல்கலைக்கழகம் ஆகும்.  இப்பல்கலைக்கழகத்தைத் தோற்றுவித்து, அதன் வேந்தராகவும் இருந்து வருபவர் ஜி.விசுவநாதன் ஆவார். 1984ல் பொறியியல் கல்லூரியாகத் தொடங்கப்பட்ட இக்கல்லூரி, 2000 வரை சென்னை பல்கலைக்கழகத்தின் கீழ் செயல்பட்டு வந்தது, பின்னர் 2001 இல் நிகர்நிலை பல்கலைக்கழகமாக உயர்வு கண்டது. செப்டம்பர் 2006ல் வேலூர் தொழில்நுட்ப நிறுவனம்(Vellore Institute of Technology) என்று பெயர் மாற்றப்பட்டது. வேலூரில் மட்டுமல்லாமல் சென்னை, அமராவதி, போபால் ஆகிய நகரங்களிலும் இதன் வளாகங்களுள்ளன.

வரலாறு 
வி.ஐ.டி. பல்கலைக்கழகம் 1984 இல் வேலூர் இன்ஜீனியரிங் கல்லூரி என்ற பெயரில் தொடங்கப்பட்டது. பின்னர், 2001 இல் நிகர்நிலைப் பல்கலைக்கழகமாக அறிவிக்கப்பட்டதும் வேலூர் இன்ஸ்டிட்யூட் ஆஃப் டெக்னாலஜி என்றானது. அதன் பின்னர், 2006 இல் யுனிவர்சிடி கிரென்ஸ் கமிஷெனின் படி வி.ஐ.டி பல்கலைக்கழகம் என பெயர் மாற்றம் அடைந்தது.[1] 2020 ஆம் ஆண்டு கணக்கெடுப்பின்படி இப்பல்கலைக்கழகம் இந்தியா டுடே பத்திரிக்கையால் நடத்தப்பட்ட இந்தியாவின் சிறந்த பொறியியல் கல்லூரிகள் என்ற கருத்து கணிப்பில் 20வது இடம் பெற்றது.

பாடப்பிரிவுகள்
இப்பல்கலைக்கழகத்தில் 18 இளங்கலை பாடப்பிரிவுகளும், 32 முதுகலை பாடப்பிரிவுகளும் உள்ளன.அது மட்டுமன்றி ஆராய்ச்சி சார்ந்த பல்வேறு பாடப்பிரிவுகளும் உள்ளன. இங்கு சுமார் 12,250 மாணவ, மாணவியர் கல்வி கற்கின்றனர். வி.ஐ.டி. பல்கலைக்கழகத்தில் 8 கல்வி பாடப்பிரிவுகள் உள்ளன. விளையாட்டு, கல்வி, கலை என அனைத்துத் துறைகளிலும் மாணவர்களுக்கு ஊக்கம் அளிக்கப்படுகிறது.

ரிவேரா 
ஒவ்வொரு ஆண்டும் வி.ஐ.டி. பல்கலைக்கழகத்தில் ரிவேரா என்ற பெயரில் நான்கு நாள் கலை நிகழ்ச்சி நடைபெறுகிறது. இவ்விழாவில் பங்குபெறப் பல கல்லூரிகளில்  இருந்து மாணவர்கள் ஆர்வத்துடன் வருகின்றனர். ரிவேராவின் போது எண்ணற்ற விளையாட்டு, நடனம், பாட்டு, எழுத்து, இசை மற்றும்  புதிர்ப் போட்டிகள் நடைபெறும். 2024 ஆம் ஆண்டு கிரிக்கெட் வீரர் சிவம் துபே சிறப்பு விருந்தினராகக் கலந்து கொண்டார்.

கல்லூரி கட்டிட அமைப்பு, வசதிகள்
வி.ஐ.டி. பல்கலைக்கழகத்தில் மாணவர்களுக்குத் தேவையான எல்லா வசதிகளும் உள்ளன. ஒவ்வொரு துறைக்கும் தனித்தனி கட்டிடம் ஒதுக்கப்பட்டு வகுப்புகள் நடைபெறுகின்றன. இவை தவிர, மாணவர்களுக்கென 13 விடுதிகளும், மாணவிகளுக்கென 4 விடுதிகளும் செயல்பட்டு வருகின்றன. அனைத்து விடுதிகளிலும் விளையாட்டு மைதானங்கள் மற்றும் நீச்சல் குள வசதிகள் செய்யப்பட்டு உள்ளன.

இதைத் தவிர, ஆண்டுதோறும் பல வழிகளில் மாணவர்களின் நன்மைக்காகப் பல திட்டங்கள் நடைமுறை படுத்தப்பட்டு வருகின்றன.

சமூக நிகழ்வுகள்
பல்வேறு அமைப்புகளுடை இணைந்து இந்நிறுவனம் சமூக நிகழ்வுகளை நடத்திவருகிறது. இந்து தமிழ் திசை நிறுவனத்துடன் இணைந்து இந்து தமிழ் திசை - நாளைய விஞ்ஞானி எனும் மாணவர்களுக்கான அறிவியல் நிகழ்வை நடத்தியது. இதன் பாவேந்தர் பாரதிதாசன் தமிழ் இலக்கிய மன்றத்தின் மூலம் தூய தமிழ்ப் பயிலரங்கம், திருக்குறள் ஒப்புவித்தல் போட்டி உள்ளிட்ட பல்வேறு நிகழ்வுகள் நடைபெறுகின்றன.

வெளி இணைப்புகள்
www.vit பல்கலைக்கழக இணைப்பு - 

தமிழ்நாட்டுப் பல்கலைக்கழகங்கள்
நிகர்நிலைப் பல்கலைக்கழகங்கள்
இருமுகக் குலங்கள்

கணிதத்திலும் இன்னும் மற்ற அறிவியல் சார்ந்த துறைகளிலும் இருமுகக்குலங்கள் (Dihedral Groups) என்று அழைக்கப்படும் குல வகைகள் வழங்கப்படுகின்றன. ஒரு சமப் பல்கோணத்தின் சமச்சீர்களை அலசும்போது தவறாமல் ஏற்படும் கணித அமைப்புகள்தான் இவை. ,   பக்கங்களுள்ள சமப்பன்முகியின்  சமச்சீர்களால் -- சுழற்சிகளும் எதிர்வுகளும் --ஏற்படுகின்ற குலம் Dn என்ற குறியீட்டால் அழைக்கப்படும். பெயரால் குறிக்கப் படும்போது, 3-வது இருமுகக்குலம்  (D3), 4-வது இருமுகக்குலம் (D4), ... , -வது இருமுகக்குலம் (Dn) என்று சொல்வோம். இவைகளெல்லாம் பரிமாற்றலல்லாத குலங்கள்.

இருமுகக்குலத்தின் உறுப்புகள்

n பக்கங்களுள்ள ஒரு சமபக்க பன்முகியில் 2n வெவ்வேறு சமச்சீர்கள் உள்ளன.இவைகளிள் n சுழற்சிச்சமச்சீர்களும் n பிரதிபலிப்புச் சமச்சீர்களும் அடங்கும். இவையே Dn என்ற இருமுகக் குலத்திற்குக் காரணமாகின்றன. n ஒற்றைப்படையாயிருந்தால், சமச்சீர் அச்சுகள் ஒரு பக்கத்தின் மையப்புள்ளியையும் எதிரிலுள்ள உச்சிப்புள்ளியையும் சேர்க்கும். n இரட்டைப்படையாயிருந்தால்
n/2 அச்சுகள் எதிரெதிர் பக்கங்களின் மையப்புள்ளிகளையும், n/2 அச்சுகள் எதிரெதிர் உச்சிப்புள்ளிகளையும் சேர்ப்பன. ஆக, இரண்டு சூழ்நிலையிலும் மொத்தம் n சமச்சீர் அச்சுகள் இக்குலத்திற்கு 2n உறுப்புகளை வழங்குகின்றன. ஓர் அச்சில் செய்யப்படும் பிரதிபலிப்பு மற்றொரு அச்சில் செய்யப்படும் பிரதிபலிப்பினால் தொடரப்பட்டால் அச்சுகளுக்கிடையேயுள்ள கோணத்தைப்போல் இருபங்கு கோணத்தையுடைய சுழற்சியில் முடியும்.கீழேயுள்ள படிமம் D8 இலுள்ள 16 உறுப்புகளை சாலைகளிலுள்ள நில் குறிமூலம்  காட்டுகிறது.

முதல் வரிசை எட்டு சுழற்சிகளையும் இரண்டாவது வரிசை எட்டு பிரதிபலிப்புகளையும் காட்டுகின்றன.

3-வது இருமுகக்குலம் (கிரமம் 6)
இது ஒரு சமபக்க முக்கோணத்தின் சமச்சீர்க்குலம்.மூன்று சுழற்சிகளும் மூன்று எதிர்வுகளும் கொண்டது. ஒவ்வொரு எதிர்வும் முக்கோணத்தின் ஓர் உச்சியிலிருந்து எதிர் பக்கத்திற்குப்போகும் செங்குத்துக்கோட்டில் பிரதிபலிப்பு. உச்சிகளை 1,2,3 எனப்பெயரிட்டால், ஆறு சமச்சீர்களையும் வரிசைமாற்றங்களாக எழுதலாம்:

(1)(2)(3) = முற்றொருமை; (123) ; (132); (1)(23); (2)(13) ; (3)(12).

இவ்வாறில், முதல் மூன்றும் சுழற்சிகள்; பின் மூன்றும் எதிர்வுகள். ஆக, D3  சமச்சீர்குலமான S3 உடன் சம அமைவியமுடையது.அதாவது இரண்டிற்கும் இடையே இருவழிக்கோப்பு உளது.பார்க்ககெய்லி குல அட்டவணை.

4-வது இருமுகக்குலம் (கிரமம் 8)
இது D4 எனப்படும். இதிலுள்ள எட்டு உறுப்புகளும் ஒரு சதுரத்தின் சமச்சீர்கள். இக்குலத்திற்கு மற்றுமொரு பெயர் எட்டுறுப்புக்குலம் (Octic Group).

மேற்கோள்கள்

குலக்கோட்பாடு
சேர்வியல்
உயிரிப்பலபடி

உயிரிப்பலபடி என்பது உயிருள்ளவற்றால் உருவாக்கப்படும் பலபடி ஆகும். பாலிநூக்ளியோடைடுகள், பாலிபெப்டைடுகள் மற்றும் பாலிசாக்கரைடுகள் உயிரிப்பலபடிகளுக்கு உதாரணங்கள் ஆகும்.

மேற்கோள்கள்

புவியில் மிக அதிகமாய்க் காணப்படும்  உயிரிப் பலபடி செல்லுலோஸ் ஆகும். தாவர உடலில் 33 விழுக்காடு செல்லுலோஸ் உள்ளது. பருத்தியில் 90 விழுக்காடும் மரக்கட்டையில் பாதியும் செல்லுலோசால் ஆனவை. 

மூலக்கூற்று உயிரியல்
சூரிக உபநிடதம்

சூரிக உபநிடதம் என்பது கிருஷ்ண யசுர்வேதத்தைச் சார்ந்த உபநிடதம் ஆகும். முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 33 வது உபநிஷத்து. உபநிடத வகைகளில் இது யோக உபநிடதங்கள் என்ற பகுப்பைச்சேர்ந்தது.அறிவு என்ற கத்தியால் கருமத்தளையை வெட்டி வீடு பெற வழி காட்டுவதால், இது 'கத்தி' என்ற பொருளுடைய 'சூரிக' என்ற பெயருடன் விளங்குகிறது.

முக்கிய கருத்து 

ஒரே ஒரு கருத்துதான், ஆனால் ஆழமாக உபதேசிக்கப்படும் கருத்து. யோகசித்தியில் நிலைபெற்று மீண்டும் பிறவாநிலையை அடைவதற்கு, கூர்மையான மனதைக் கொண்டு இடைவிடாது யோகத்தைப் பயிற்சி செய்து கீழிருந்து மேலாக ஒவ்வொரு மர்மஸ்தானத்திலும் பிராண சக்தியை விடுவிக்கவேண்டும். கழுத்துப் பக்கத்தில் சேரும் நூற்றொரு நாடிகளையும் அடைந்து, அவற்றின் மத்தியில் உள்ள இடை, பிங்களை, சுஷும்னை முதலிய நாடிகளைக் காண்பவனே ரகசியமறிந்தவனாவன். ஜாதி மலருடன் சேர்ந்த எண்ணெய் எப்படி அதன் மணத்தை அடைகிறதோ அப்படியே நல்ல எண்ணங்களாலும் தீய எண்ணங்களாலும் அந்த நாடி மணமுடையதாகிறது. இவ்விதம் யோகத்தை உணர்ந்தவன் கடுமையான பிராணாயாமத்தினாலும் ஓம்கார தியானத்தினாலும்  எல்லாத் தளைகளிலிருந்தும் விடுபடுகிறான்.

பொன்மொழி 

சித்தத்தை வென்றவன் சந்தடியில்லாத இடத்தில் வீற்றிருந்து பற்றற்றவனாய் தத்துவ யோகத்தை உணர்ந்து, ஆசையற்றவனாய் மெதுவாக, மெதுவாக, ஒரு எரியும் விளக்கு எரிந்துவிட்டு எப்படி ஒடுங்குகிறதோ அப்படி ஒடுங்கவேண்டும்.

துணைநூல்கள் 
 http://www.astrojyoti.com/KshurikaUpanishad.htm
 உபநிஷத்ஸாரம். உரையாசிரியர் 'அண்ணா'. ராமகிருஷ்ண மடம், சென்னை. 1991

உபநிடதங்கள்
சமசுகிருத நூல்கள்
இரட்டைக்கிளவி

இரட்டைக்கிளவி என்பது இரட்டைச் சொற்களாய்ச் சேர்ந்து ஒரு தன்மைப்பட்டு நின்று, 
வினைக்கு அடைமொழியாய்க் குறிப்புப் பொருள் உணர்த்தி வருவதாகும். இது இரட்டைச் சொல்லாகவே 
வரும். பிரித்தால் பொருள் தராது.

எ.கா: 
நீர் சலசல என ஓடிற்று
மரம் மடமட என முறிந்தது
 கசகச என வேர்வை
 கலகல என சிரித்தான்
 கடகட ப்பான பேச்சு
 கமகம என மணந்தது முல்லை
 கரகரத்த குரலில் பேசினான்
 கிச்சுக்கிச்சு மூட்டினாள் பேத்தி
 கிசுகிசு ஒன்றைக் கேட்டேன்
 கிடுகிடு பள்ளம் பார்த்தேன்
 கிளுகிளு படம் பார்த்தாராம்
 கிறுகிறு என்று தலை சுற்றியது
 கீசுகீசு என குருவிகள் கத்தின
 குசுகுசு என்று அதை சொன்னார்
 குடுகுடு கிழவர் வந்தார்
 குபுகுபு என குருதி கொட்டியது
 கும்கும் என்றும் குத்தினார்
 குளுகுளு உதகை சென்றேன்
 குறுகுறுத்தது குற்ற நெஞ்சம்
 கொழகொழ என்று ஆனது சோறு
 கொழுகொழு என்று குட்டி
 சதசத என்ற சேற்றில் விழுந்தேன்
 சரசர என்று மான்கள் ஓடின
 சவசவ என்று முகம் சிவந்தது
 சாரைசாரையாக மக்கள் வந்தனர்
 சிலுசிலு என் காற்று வீசியது
 சுடசுட தோசைக் கொடுத்தாள்
 சொரசொரப்பான தாடி
 தகதக மின்னும் மேனி
 தடதட என் கதவைத் தட்டினான்
 தரதர என்று இழுத்து சென்றான்
 தளதள என்று ததும்பும் பருவம்
 திக்குத்திக்கு என் நெஞ்சம் துடிக்கும்
 திடுதிடு என நுழைந்தான் (திடு திடு என நுழைவதன் முன் எதிர் முடுகி அவர்களொடு” - திருப்புகழ் )
 திபுதிபு என மக்கள் புகுந்தனர்
 திருதிரு என விழித்தான்
 துறுதுறு என்ற விழிகள்
 தைதை என்று ஆடினாள்
 தொள தொள என சட்டை அணிந்தார்
 நங்குநங்கு எனக் குத்தினான்
 நணுகுநணுகு எனும் அளவில் அச்சம் மேலிட (இலக்கியம்)
 நறநற என பல்லைக் கடித்தான்
 நைநை என்று அழுதாள்
 நொகுநொகு (நெகுநெகு) என்று மாவை அரைத்தாள்
 பக்குப்பக்கு என்று நெஞ்சு அடிக்கும்
 படபட என இமைகள் கொட்டும்
 பரபரப்பு அடைந்தது ஊர்
 பளபள என்று பாறை மின்னியது
 பிசுபிசுத்தது போராட்டம்
 பேந்தப்பேந்த விழித்தான்
 பொதபொத பன்றியின் வயிறு
 பொலபொல என வடித்தாள் கண்ணீர்
 மங்குமங்கு (மாங்கு மாங்கு) என்று வேலை செய்தால் போதுமா?
 மசமச என்று நிற்கவில்லை
 மடக்கு மடக்கு எனவும் குடித்தார்
 மடமட என நீரைக் குடித்தார்
 மலங்க மலங்க விழித்தான்
 மள மள என எல்லாம் நிகழ்ந்தது
 மாங்குமாங்கு என்று உழைப்பார்
 மினுகு மினுகு என்று செழிப்புற்றிருந்த மேனி (இலக்கியம்)
 முணுமுணுத்து அவர் வாய்
 மொச்சுமொச்சு என்று தின்றார் பாட்டன்
 மொசுமொசு என மயிர்
 மொலு மொலென்று அரிக்கிறது சிரங்கு
 மொழுமொழு என்று தலை வழுக்கை.
 மொறு மொறு என்று சுட்டாள் முறுக்கு
 லபக்கு லபக்கென்று  முழுங்கினார்
 லபலப என்று அடித்துக் கொண்டாள்
 லபோலபோ என அடித்துக் கொண்டாள்
 லொடலொட என்றும் பேசுவாள்
 வடவட என வேர்த்தன கைகள்
 வதவத என ஈன்றன குட்டிகள்
 வழவழ என்று பேசினாள் கிழவி (“வழ வழ என உமிழ் அமுது கொழ கொழ என ஒழிகி விழ” - திருப்புகழ்)
 விக்கி விக்கி அழுதது குழந்தை
 விசுவிசு என்று குளிர் அடித்தது 
 விறுவிறுப்பான கதையாம்
 வெடவெட என நடுங்கியது உடல்
 வெடுவெடு என நடுங்கினாள்
 வெதுவெதுப்பான நீரில் குளித்தாள்
 வெலவெல என்று நடுங்கினேன்.
 ஜிகிஜிகு ராணி ஜில்ராணி
 தொபு தொபுவென்று மழை வெள்ளம் கொட்டியது

மேற்கோள்கள் 
 

 யாப்பிலக்கணம்
கேள்வி

ஒன்றனைப் பற்றி அறிந்து கொள்ள ஒருவரை ஒருவர் வினவுகின்றனர். இதை வினா என்கின்றனர்.

வினா வகைகள் 

வினா ஆறு வகைப்படும்.

அறிவினா
அறியா வினா
ஐய வினா
கொளல் வினா
கொடை வினா
ஏவல் வினா

அறிவினா 

தம் அறிவோடு பிறர் அறிவை ஒப்பிட்டுப் பார்ப்பதற்கும், பிறர் அறிவை அளந்தறியவும் அறியாதவர்க்கு உண்மைப் பொருளை உணர்த்தவும் தாம் அறிந்த ஒரு பொருள் பற்றிப் பிறரிடம் வினாவுவது அறிவினா ஆகும்.

எ.கா:

இப்பாடற் பொருள் யாது? என ஆசிரியர் மாணவரிடம் வினாவுதல், அவன் அறிவை அளந்தறியவும், உண்மைப் பொருளை அவனுக்கு உணர்த்தவுமாதலின் இவ்வினா அறிவினாவாகும்.

அறியா வினா 

இப்பாடற் பொருள் யாது? என மாணவன் ஆசிரியரிடம் வினாவுதல்.

மாணவன் தான் அறியாத பொருளை அறிந்து கொள்ள வினாவுதல் அறியா வினாவாகும்.

ஐய வினா 

தொலைவில் தோன்றுவது எருதோ? பசுவோ?

இதுவோ அதுவோ என  ஐயத்தைப் போக்கிக் கொள்ள வினாவுதல் ஐய வினாவாகும்.

கொளல் வினா 

ஒன்றனைப் பெற்றுக் கொள்ளும் பொருட்டுப் பிறரிடம் வினாவும் வினா கொளல் வினாவாகும்.

எ.கா:

பத்தாம் வகுப்பு மாணவன் புத்தகக் கடைக்குச் சென்று “பத்தாம் வகுப்புத் தமிழ்ப் புத்தகம் உள்ளதோ?” என்று வினாவுவது கொளல் வினாவாகும்.

கொடை வினா 

இல்லாதவர்க்கு ஒரு பொருளைக் கொடுத்தற் பொருட்டு வினாவுவது கொடை வினாவாகும்.

புலவரிடம் பொருள் இல்லையோ? என்று மன்னன் புலவரிடம் வினாவுதல் கொடை வினாவாகும். கொடுத்தற் பொருட்டு வினாவுவதால் கொடை வினாவாயிற்று.

ஏவல் வினா 

ஒரு செயலைச் செய்யுமாறு ஏவுதற்பொருட்டு வினாவப்படும் வினா ஏவல் வினாவாகும். ஆசிரியர் மாணவனிடம் “இப்பாடலை மனப்பாடம் செய்து விட்டாயா?” என்று வினாவுதல் ஏவல் வினா ஆகும்.

மாணவன் மனப்பாடம் செய்யவில்லை என்று கூறினால் அவனை மனப்பாடம் செய்யும்படி ஏவவும், மனப்பாடம் செய்துவிட்டேன் என்று கூறினால் “பார்க்காமல் எழுதிக்காட்டு” என்று ஏவவும் வினாவினாராதலின் இது ஏவல் வினாவாயிற்று.

நன்னூல் பாடல் 

வினா குறித்து நன்னூல் பாடல் 385 குறிப்பிடுகிறது. அது.

“ அறிவறி யாமை ஐயுறல்கொளல் கொடை
ஏவல் தரும்வினா லவ்லிஆறும் இழுக்கார்”

ஆதாரம் 

தமிழ்நாட்டுப் பாடநூல் கழகம் வெளியிட்ட பத்தாம் வகுப்பிற்கான “பைந்தமிழும் பழகுதமிழும்” தமிழ் இலக்கணம் - மொழிப்பயிற்சிகள் (துணைப்பாடநூல்)(முதற்பதிப்பு: 2004, மறுபதிப்பு: 2008)

மேற்கோள்கள்

தமிழ் இலக்கணம்
த. லெ. ஜவ்பர்கான்

த. லெ. ஜவ்பர்கான் (பிறப்பு: செப்டம்பர் 10, 1968), இலங்கையின் கிழக்கு மாகாணத்தில் காத்தான்குடி—04 மத்திய வீதி, இல 34 வசித்துவரும் இவர் ஓர் எழுத்தாளரும், கவிஞரும், சுதந்திர ஊடகவியலாளருமாவார்.

வாழ்க்கைக் குறிப்புகள்
காத்தான்குடியில் தம்பிலெப்பை, செய்னம்பு தம்பதியினரின் புதல்வராகப் பிறந்த இவர் காத்தான்குடி அந்- நாசார் மகா வித்தியாலயம், காத்தான்குடி தேசிய பாடசாலை, ஏறாவூர் தேசிய பாடசாலை, பொல்கொல்லை தும்பரை வளாகம் ஆகியவற்றின் பழைய மாணவராவார். இவரின் மனைவி பாத்திமா ஜவ்பர்கான். இத்தம்பதியினருக்கு அஹமட் ஜுறைஸ் ஜவ்பர்கான், அஹமட் ஜுமைல் ஜவ்பர்கான் ஆகிய இரண்டு புதல்வர்கள் உளர்.

தொழில்
ஊடகத்துறை டிப்ளோமா பட்டதாரியான இவர், தற்போது முழு நேர ஊடகவியலாளராகப் பணியாற்றி வருகின்றார்.

இலக்கிய ஈடுபாடு 
இவரின் முதல் படைப்பு 1982ல் தினகரனில் ஒரு கவிதையாக இடம் பெற்றது. இதிலிருந்து இன்று வரை இரண்டாயிரத்துக்கும் மேற்பட்ட கவிதைகள்,  சிறுகதைகள், காவியங்கள், கட்டுரைகள் போன்றவற்றை எழுதியுள்ளார். இவரின் இத்தகைய ஆக்கங்கள் இலங்கையின் தேசிய பத்திரிகைகளிலும், இதழ்களிலும், இந்திய பத்திரிகைகளிலும், இதழ்களிலும் பிரசுரமாகியுள்ளன.

பொது, இலக்கியப் பணிகள் 
இவர் பல்வேறுபட்ட இலக்கிய அமைப்புக்களிலும் சமூகசேவை அமைப்புக்களிலும் பல பொறுப்பு வாய்ந்த பதவிகளை வகித்துள்ளார்.

இலக்கிய அமைப்புக்கள் 
 தலைவர் - இஸ்லாமிய இலக்கிய அமைப்பு
 தலைவர் - தாமரை கலை இலக்கிய மன்றம்
 முன்னாள் தலைவர் - நவ இலக்கிய மன்றம்
 நிர்வாக உறுப்பினர் - மட்டக்களப்பு மாவட்ட கலாசார பேரவை
 நிர்வாக உறுப்பினர் - காத்தான்குடி கலாசார பேரவை
 தலைவர் - மட்டக்களப்பு மாவட்ட மீடியா போரம்
 அமைப்பாளர்- ஸ்ரீலங்கா முஸ்லிம் மீடியா போரம்
 தலைவர்- மட்டக்களப்பு மாவட்ட உழைக்கும் ஊடகவியலாளர் அமைப்பு

சமுகப் பணி
 தலைவர்- சீரோம் ஸ்ரீலங்கா
 நம்பிக்கையாளர் - ஜெயின் மௌலானா பள்ளிவாயில்
 சமாதான நீதிவான்
 முன்னாள் - திடீர் மரண விசாரணை அதிகாரி

அரசியல் பணி
 தலைவர் - ஐக்கிய மக்கள் ஜனநாயக கட்சி
 கொள்கை பரப்பு செலவாளர் - மட்டக்களப்பு மாவட்ட ஸ்ரீலங்கா முஸ்லிம் காங்கிரஸ்
 மத்திய குழு உறுப்பினர் - ஸ்ரீலங்கா முஸ்லிம் காங்கிரஸ்

வெளிட்டுள்ள நூல்கள்
 மணிமலர்கள் (மரபுக்கவிதை—1986)
 ரணங்கள் (புதுக்கவிதை—1993)
 மௌனதேசம் (மரபுக்கவிதை—2000, தேசிய சாகித்ய மண்டல விருது பெற்றது)
 சுனாமி காவியம் (காவியம்--2007)

பெற்ற விருதுகள்
 1993 - தேசிய இளைஞர் சேவைகள் மன்ற ஜனாதிபதி விருது
 2001 — தேசிய சாகித்யமண்டல விருது
 2002 — உலக இஸ்லாமிய தமிழ் இலக்கிய மாநாட்டு விருது
 2002 — யாழ்ப்பாணம் வீரசிங்கம் மண்டபத்தில் திருமறை கலா மன்றம் பொன்னாடை போர்த்தி வழங்கிய விருது
 2002—பாவலர் பண்ணை விருது
 2003 - மனித உரிமை விருது
 2004 — தினச்சுடர் விருது
 2006 — பிரதேச சாஹித்ய விருது
 2007 — அனர்த்த முகாமைத்துவ அமைச்சு விசேட விருது
 2007 — மட்டக்களப்பு மாவட்ட செயலக விருது
 2007---மாருதம் விருது
 2008—ரிஸாலா சமுக வானொலி விருது
உட்பட 22 விருதுகள்

ஈழத்துக் கவிஞர்கள்
இலங்கைத் தமிழ் ஊடகவியலாளர்கள்
1969 பிறப்புகள்
இலங்கை முஸ்லிம் எழுத்தாளர்கள்
ஓய்வு நாள் (யூதம்)

ஓய்வு நாள் (சபாத்; Shabbat) என்பது யூத சமயத்தில் வாரத்தின் ஏழாவது நாள் ஆகும். ஆறு நாட்களில் உலகைப் படைத்த இறைவன் ஏழாம் நாள் ஓய்வு எடுத்ததை இது அடிப்படையாய்க் கொண்டுள்ளது. ஓய்வு நாள் வெள்ளிக்கிழமை சூரிய மறைவிலிருந்து சனிக்கிழமை இரவு வரையிலான காலம் ஆகும்.

பத்துக் கட்டளைகளின் அடிப்படையில் ஓய்வு நாளின் போது இறைவனை ஆராதிப்பதைத் தவிர எந்த வேலையும் செய்யக் கூடாது; பெரும்பாலான இயந்திரங்களை இயக்கக் கூடாது.

மற்ற மதங்களில்

கிறிஸ்தவம் 
பெரும்பாலான கிறிஸ்தவர்கள் சனிக்கிழமை ஓய்வு நாளைக் கடைபிடிப்பதில்லை. மாறாக ஞாயிற்றுக்கிழமை வழிபாடு நடத்துகிறார்கள். இது பெரும்பாலும் "ஆண்டவர் தினம்" என்று அழைக்கப்படுகிறது. ஏழாம் நாள் வருகை சபை, இறைவனின் சபை), ஏழாம் நாள் திருமுழுக்கு சபை போன்ற பல கிறிஸ்தவ பிரிவுகள் ஏழாவது நாள் ஓய்வு நாளை கடைபிடிக்கின்றன. இந்த அனுசரிப்பு வெள்ளிக்கிழமை சூரிய அஸ்தமனம் முதல் சனிக்கிழமை சூரிய அஸ்தமனம் வரை கொண்டாடப்படுகிறது.

சமாரியர் 
சமாரியர்களும் ஓய்வு நாளை கடைப்பிடிக்கின்றனர்.

மேற்கோள்கள் 

யூதம்